2.2.4 Jos jossakin kohdassa annetaan useita vinoviivalla erotettuja vaihtoehtoja, käyttämättömät vaihtoehdot yliviivataan tai ainoastaan käytetyt vaihtoehdot jätetään näkyviin. 2.2.5 Jos moottorin tietyn ominaisuuden kohdalla sama arvo tai kuvaus koskee useita tai kaikkia moottoriperheen jäseniä, kyseiset solut voidaan yhdistää. 2.2.6 Kun edellytetään kuvaa, kaaviota tai yksityiskohtaisia tietoja, voidaan tehdä viittaus lisäykseen. 2.2.7 Kun pyydetään tieto komponentin ”tyypistä”, annettavien tietojen avulla on voitava yksilöidä komponentti yksiselitteisesti; kyseessä voivat olla luettelo ominaisuuksista, valmistajan nimi ja osan tai piirustuksen numero, piirustus tai edellä mainittujen yhdistelmä taikka muu menetelmä, jolla saavutetaan sama tulos. 2.3 Moottorin tyyppinimitys ja moottoriperheen nimitys